বছরের শুরুতেই ধাক্কা, ব্যর্থ হল ISRO-র অভিযান!

ওয়েব ডেস্ক : নতুন বছরে বড় ধাক্কা খেল ভারতের মহাকাশ গবেষণা সংস্থা ইসরো (ISRO)। সোমবার সকালে একাধিক স্যাটেলাইট নিয়ে রওনা দিয়েছিল পিএসএভি-সি৬২ (PSLV-C62)। কিন্তু এই অভিযানের স্টেজ থ্রি-তে গিয়ে ঘটে বিপত্তি। রকেটের সঙ্গে বিচ্ছিন্ন হয়ে যায় ইসরোর সংযোগ। যার ফলে ডিআরডিও-র (DRDO) গুরুত্বপূর্ণ রকেট সহ ১৬টি স্যাটেলাইট মহাকাশে হারিয়ে গিয়েছে বলেই অনুমান বিজ্ঞানীদের।

জানা গিয়েছে, এদিন সকাল ১০টা ১৮ মিনিটে অন্ধ্রপ্রদেশের শ্রীহরিকোটার সতীশ ধাওয়ান কেন্দ্র থেকে ১৬টি স্যাটেলাইট সহ ইসরোর (ISRO) রকেট রওনা দিয়েছিল। এক সময় মনে হয়েছিল সফল হয়েছে এই উৎক্ষেপন। কিন্তু তৃতীয় পর্যায়ে বিপত্তি দেখা যায়। এর কারণে মহাকাশে স্যাটেলাইটগুলি লঞ্চ করা যায়নি। ইসরোর তরফে এ নিয়ে সমাজমাধ্যমে লিখেছেন, PS3 পর্যায়ের শেষের দিকে পিএসএভি-সি৬২ মিশনে একটি অসঙ্গতি দেখা দেয়। এ নিয়ে বিশদ বিশ্লেষণ শুরু করা হয়েছে। এর ফলে হাজার কোটি টাকার স্যাটেলাইট মহাকাশে হারিয়ে গেল বলেই আশঙ্কা মহাকাশ বিজ্ঞানীদের।

আরও খবর : আত্মহত্যা বা আগুনে পুড়ে নয়, খুন করা হয়েছিল বেঙ্গালুরুর তরুণীকে!

জানা যাচ্ছে, এই রকেটে ভিতরে ছিল ডিফেন্স রিসার্চ অ্যান্ড ডেভেলপমেন্ট অর্গানাইজেশন (DRDO)-এর গুরুত্বপূর্ণ স্যাটেলাইট ‘অণ্বেষা’। এর অন্য নাম হল ইওএস-এন১। এই উপগ্রহের মাধ্যমে শত্রু দেশগুলির উপর কড়া নজর রাখা যেত।

ভারতের পাশাপাশি ফ্রান্স, নেপাল, ব্রাজিলের মতো একাধিক দেশের স্যাটেলাইট ছিল এই রকেটে। সঙ্গে ছিল ‘ধ্রুব স্পেস’-এরও সাতটি স্যাটেলাইটও। এদিন এটি ছিল পিএসএভি (PSLV)-র ৬৪তম উৎক্ষেপণ। তবে ৬০ বার সফল উৎক্ষেপণ করেছে এই রকেটটি। তবে ৪ বার ব্যর্থ হয়েছে।

দেখুন অন্য খবর :